Iwakken ad yefrez umahil-agi, nebḍa tazrawt-a ɣef sin n wannawen: iwalnuten n tesnalɣa akked yiwalnuten n tesnamka. Mi ara d-nini iwalnuten n tesnalɣa, mačči d isulaɣ i d imaynuten, maca aẓar i tuɣ yefka-d kan yiwen neɣ sin n wawalen; ad as-rnun isuddimen, imir ad teffeɣ talɣa d tamaynut. Yettusemma d amsal n tayunin timawalanin timaynutin. Ma yella d iwalnuten n tesnamka, talɣiwin-nni kan i tuɣ llant, d anamek i ibeddlen neɣ i yennernan.